
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση οικινήτων για τη διαπλάτυνση της εθνικής 
οδού Νο2, τμήμα Καβάλα - Κομοτηνή υπότμημα Νέα Κεσάνη - Είσο¬ 
δος Πόρτο Λάγος από χ.θ. 235+350 έως χ.θ. 239+350 στο νομό 
Ξάνθης ... 1 

Επανακαθορισμός ορίων του αιγιαλού και δημιουργίας ζώνης παραλίας στη 
θέση «ΛΥΓΙΑ» Λευκάδας προ ιδιοκτησίας Σπ. Λογοθέτη και Δ. Γουρζή. 2 

ΑΝΑΚΟΙΝΩΣΕΙΣ 

Ειδοποίηση παρακατάθεσης αποζημίωσης για ακίνητα που έχουν απαλλο¬ 
τριωθεί με την απόφαση Δ 2450/479/5.6.84 (ΦΕΚ 402/5.7.84 
τ.Δ') των Υπουργών Οικονομικών και ΠΕ.ΧΩ.Δ.Ε. για την κατασκευή 
και βελτίωση της Εθν. οδού Κατερίνης - Λγ. Δημητρίου - Ελαασόνος 
από χ.θ. 4 + 795,97 - χ.θ. 6+ 046,07 (διατομή Λ 46 έως Κ57) στο 


Νομό Πιερίας..... 3 

Ειδοποίηση για την παρακατάθεση αποζημίωσης από αναγκαστική απαλ¬ 
λοτρίωση στο Ν. θεσ/νίκης.;. 4 


Ανακοίνωση παρακατάθεσης αποζημιώσεων ακινήτων που απαλλοτριώθη- 
καν με την 2706/29.7.88 απόφαση Νομάρχη Καβάλας για την κατα¬ 
σκευή της συνδετήριας οδού κόμβου Αγ. Ανδρέα - διασταύρωσης Ν. 
Ηρακλείτσας... 5 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου πόλεως στο Ο.Τ. 306α, περιοχής Νέα 
Πόλη - Κούρτη Ναυπλίου Ν. Αργολίδας, που αφορά αλλαγή χρήση 


ΊΠ'Κ.. 6 

Τροποποίηση ρυμοτομικού σχεδίου της πόλης Κατερίνης ενότητας Ευαγγε¬ 
λικών Ο.Τ. 29Β. 7 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημιώσεως λόγω αναγκαστικής απαλλο- 


τριώσεως λόγω προσκυρώσεως τμήματος ακινήτου κειμένου εις την πε¬ 
ριοχήν του Δήμου θεσ/νίκης και συνορεύει βορείως κατά μεν το 
1935σν έτος με υπόλοιπον ιδιοκτησίας της Αικατερίνης Μωϋσίδου και 
σήμερον με οδόν Βούλγαρη και ανατολικώς κατά μεν το 1935ον έτος με 
υπόλοιπον ιδιοκτησίας της αυτής ως άνω Αικατερίνης Μωϋσίδου. . 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 22371/876/91 απόφαση του Νομάρχη 
Ανατ. Αττικής. 9 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1090950/6539/0010 (1) 

Αναγκαστική απαλλοτρίωση ακινήτων για τη διαπλάτυνση της εθνικής οδού 

Νο2, τμήμα Καβάλα - Κομοτηνή υπότμημα Νέα Κεσάνη - Είσοδος Πόρτο 

Λάγος από χ.θ. 235+350 έως^θ. 239+350 στο νομό Ξάνθης. 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ/τος 139/1971 «περί της αρμο¬ 
διότητας των νομαρχών προς κήρυξη* αναγκαστικών Όνων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγματος 
«περί κωδικοποιήσεως των περί κατασκευής και συντηρήσεως οδών κειμένων 
διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως των 
παρόδιων ιδιοκτητών δια την διάνοιξη εθνικών οδών κ.λπ.», όπως συμπληρώ¬ 
θηκαν με τις παρ. 9 και 10 του άρθρου 62 τουΝ. 947/1979 και την παρ. 4 του 
άρθρου 9 του Ν. 960/1979, για την εκτέλεση των οποίων εκδόθηκε το Π.Δ. 
929/1979. 

4. Την Δ12β/ο/36604/Φ. Ε41/10.10.1990 (ΦΕΚ 607/30.10.1990 
τ.Δ’) απόφαση του Αναπλ. Υπουργού Περιβάλλοντος, Χωροταξίας και Δημο¬ 
σίων Έργων «περί εφαρμογής άρθρου 1 του Ν. 653/1977 «περί υποχρεώσεως 
των παρόδιων ιδιοκτητών για τη διάνοιξιν εθνικών οδών». 

5. Την Υ. 1489/1076692/1224/0006Α’/23.8.91 (ΦΕΚ 692/26.8.91 
τ.Β’) κοινή απόφαση του Πρωθυπουργού και του Υπουργού Οικονομικών σχε¬ 
τικά με την ανάθεση αρμοδιοτήτων στον Υφυπουργό Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση, για· λόγους δημόσιας ωφέ¬ 
λειας και ειδικότερα για τη διαπλάτυνση της εθνικής οδού Νο 2, τμήμα Καβάλα 
- Κομοτηνή υπότμημα Νέα Κεσάνη - Είσοδος Πόρτο Λάγος από χ.θ. 235+350 
έως χ.θ. 239+350, έκτασης συνολικού εμβαδού 173.031 μ2 που βρίσκεται 
στο νομό Ξάνθης και εικονίζεται με κλίμακα 1:1.000 στο από Μαρτίου 1991 
αριθ. ΚΤ-2, κτηματολογικό διάγραμμα και στον αντίστοιχο με αριθ. ΚΤ-3 κτη- 
ματολογικό πίνακα του αναδόχου μελετητή Ν. Καπαράκη τα οποία έχει θεωρή¬ 
σει ο Διευθυντής της Δ/ναης Τοπογραφήσεων και Απαλλοτριώσεων (Δ12) του 
Υπουργείου ΠΕΧΩΔΕ Κ. Δεσύπρης στις 15.4.1991. 

Στην έκταση που απαλλοτριώνεται δεν περιλαμβάνονται οι εκτάσεις εκείνες 
οι οποίες στα κτηματολογικά στοιχεία φέρονται ότι ανήκουν στο Ελληνικό Δη¬ 
μόσιο. 

Στην έκταση που απαλλοτριώνεται προβάλλουν δικαιώματα κυριότητας οι: 
1) Εκμεκτσής Αντώνιος, 2) Περονίδου Ξαινθή, 3) Εκμεκτσής Προφήτης κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) του Δη¬ 
μοσίου που θα αντιμετωπιστεί από τις πιστώσεις για έργα Δημοσίων Επενδύ¬ 
σεων αρμοδιότητας Υπουργείου Περιβάλλοντος, Χωροταξίας και Δημοσίων 
Έργων (αριθμός έργου 9031503) και β) των παρόδιων ιδιοκτητών που ωφε¬ 
λούνται με τις προϋποθέσεις του νόμον. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Οκτωβρίου 1991 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΠΕΡ. ΧΩΡ. & ΔΗΜ. ΕΡΓΟΝ 

Κ. ΓΙΑΤΡΑΚΟΣ ΑΧ. ΚΑΡΑΜΑΝΛΗΣ 

Α Ρ ί8. 141 (2) 

Επανακαθορισμός ορίων του αιγιαλού και δημιουργίας ζώνης παραλίας στη 

θέση «ΛΥΓΙΑ» Λευκάδας προ ιδιοκτησίας Σπ. Λογοθέτη και Δ. Γουρζή. 

Η ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

1. Τις διατάξίΐς των άρθρων 1 μέχρι και 7 του Α.Ν. 2344/1940 «πίρί αι- 
γιαλού και παραλίας» όπως τροποποιήθηκε και συμπληρώθηκε με τις διατάξεις: 
α) του άρθρου 13 του Ν. 1078/1980 και β) του άρθρου 23 του Ν. 1337/ 
1983. 

2. Τις διατάξεις της παραγράφου 9 του άρθρου 1 του Κεφαλαίου Β της Ο. 
208/181/26.4.1982 (ΦΕΚ 214/26.4.1982 τεύχος Β') κοινής απόφασης 
των' Υπουργών Προεδρίας της Κυβέρνησης και Οικονομικών «Αναμόρφωση 
Συλλογικών Οργάνων Γνωμοδοτικής και Αποφασιστικής αρμοδιότητας του 
Υπουργείου Οικονομικών». 

3. Την από 11.4.1991 έκθεση της Επιτροπής καθορισμού των ορίων του αι- 
γιαλού και παραλίας και θέσεων αμμοληψίας, που επανακαθόρισε τα όρια του 
αιγιαλού της παραλίας στην περιοχή «ΛΥΓΙΑ» Λευκάδας προ ιδιοκτησίας Σπ. 

| Λογοθέτη και Δ. Γουρζή και το από 20.2.1990 με κλίμακα 1:500 τοπογρα- 
: φικό διάγραμμα του Τοπογράφου Μηχανικού Αθ. Παπαδόπουλου που θεωρή¬ 
θηκε την 20.2.1990 από τη Δ/νση Τεχνικών Υπηρεσιών της Νομαρχίας Λυε- 
κάδας και συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατύπωθηκε 
στο αριθ. 544.5/147/91/410/4.4.1990 έγγραφό·του. 

5. Τις διατάξεις του άρθρου 1 της παραγράφου 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως» σε συνδυασμό με τις διατάξεις 
του από 28.6.1955 Β.Δ/τος «περί εξαιρέσεως από της κατά το άρθρο 1 παρά¬ 
γραφος 1 του Ν. 3200/1955 αρμοδιότητας των Νομαρχών, αντικειμένων τι- 
νων αρμοδιότητας του Υπουργού Οικονομικών» του Β.Δ. 704/1970 και του 
άρθρου 1 παράγραφος 5 του Π.Δ. 71/25-291984, σχετικά με τη μεταβίβαση 
αρμοδιοτήτων του Υπουργού Οικονομικών στους Νομάρχες και στις περιφε¬ 
ρειακές Αρχές Διανομαρχιακού επιπέδου. 

6. Τις διατάξεις του Π.Δ. 551/88 (259/88 ΦΕΚ τ.Α’) «Οργανισμός Νο¬ 
μαρχιών (Οργάνωση Οικονομικών Υπηρεσιών)», αποφασίζουμε: 

Επικυρώνουμε την από 11.4.1991 έκθεση της Επιτροπής καθορισμού των 
ορίων του αιγιαλού και της παραλίας και θέσεων αμμοληψίας, καθώς και το 
από 20.2.1990 τοπογραφικό διάγραμμα που τη συνοδεύει, το οποίο συντά¬ 
χθηκε από τον Τοπογράφο Μηχανικό Αθ. Παπαδόπουλο με .κλίμακα 1:500 και 
θεωρήθηκε την 20.2.1990 από τη Διεύθυνση Τεχνικών Υπηρεσιών της Νομαρ¬ 
χίας Λευκάδας, επί του οποίου η πιο πάνω Επιτροπή, με κόκκινη γραμμή καθό¬ 
ρισε τα όρια του αιγιαλού, στη θέση «ΛΥΠΑ» Λευκάδας προ ιδιοκτησίας Σπ. 
Λογοθέτη και Δ. Γουρζή με κίτρινη γραμμή στα όρια της παραλίας στην ίδια 
θέση. , 

Η παρούσα απόφαση μαζί με την έκθεση και το διάγραμμα, που προαναφέ- 
ραμε, να δημοσιευθούν στην Εφημερίδα της Κυβέρνησης. 

Λευκάδα, 18 Απριλίου 1991 
Η Νομάρχης 

ΑΓΑΘΗ ΓΙΑΠΡΟΥ - ΑΛΕΞΑΝΔΡΟΥ 


ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΛΕΥΚΑΔΑΣ 
Δ/ΝΣΗ ΤΕΧΝ. ΥΠΗΡΕΣΙΩΝ 

ΕΚΘΕΣΗ 

Για τον επανακαθορισμό των ορίων αιγιαλού - παραλίας στην περιοχή Οικισμού 

ΛΥΓΙΑΣ Λευκάδας. 

Λευκάδα σήμερα την 11.4.1991 η κατά Νόμο αρμόδια επιτροπή απστελου- 
μένη εκ των: 

1) Κακλαμάνης Βασίλειος, Προϊστάμενος Κτημ. Υπηρεσίας, ως Πρόεδρος. 

2) Κων/νος Ροΐδης, Λιμενάρχης Λευκάδας (ως μέλους) και 

3) θωμάς Λεπεσιώτης, Τοπογρ. Μηχ/κός ΔΕ με Αο β. ΔΤΥΝ Λευκάδας 
(ως μέλους), λαβούσα υπόψη: 

1) Το από 20.2.1990 απόσπασμα του τοπογρ. διαγρ. υπό κλίμακα 1:500 
της ανωτέρω περιοχής συνταχθέν τον Ι/ριο του 1977 υπό των Νικ. Καστανιά 
Τοπογρ. Μηχ/κό και Γεωργίου Μπούρνου του Τεχνικού Β’ του Υπουργείου Οι¬ 
κονομικών και θεωρημένα την 8.2.1977 υπό του Προϊσταμένου Γρηγορίου Ξη- 
ρογιάννη Νομ/κού με 5ο β. του Υπουργείου Οικονομικών. 

2) Τις διατάξεις του Α.Κ. 2344/40 «περί αιγιαλού και παραλίας» όπως συ¬ 
μπληρώθηκε και τροποποιήθηκε μέχρι σήμερα. 

3) Τα εκ της διενεργηθείσης την 20.2.90 αυτοψίας προκύψαντα στοιχεία. 

4) Τα αριθ. Φ. 187.2/593/78/αριθ. Σ 2014/22.9.78 και αριθ. Φ. 
187.31/348/79 αριθ. Σχ. 1611/6.10.79 έγγραφα του Γενικού Επιτελείου 
Ναυτικού. 

5) Την από 6.3.99 αίτηση των Βασιλείου Γουρζή και Σπυριδούλας Γουρζή 
κατοίκου Λυγιάς. 

6) Το αριθ. πρωτ. 544.5/147/4.4.91 αριθ. Σχ. 410 έγγραφο ΓΕΝ, απο¬ 
φασίζει: 

Επί του παραπάνω τοπογρ. διαγράμματος τον επανακαθορισμό των ορίων 
του αιγιαλού και παραλίας και ειδικότερα της κορυφής 32 του αιγιαλού, αντικα- 
θισταμένη με τις νέες κορυφές 32α και 32 εξαρτηθείσες από ορόσημα και κτί- 
σματα ως ακολούθως: 

Η κορυφή 32α του αιγιαλού συμπίπτει με γωνία οικίας Γουρζή όπως φαίνε¬ 
ται στο τοπογρ. διάγραμμ. 

Η κορυφή 32 σε απόσταση 18,50 μ. από γωνία οικίας Γουρζή σε 10,00 μ. 
από γωνία οικίας Σπυρ. Λογοθέτη, όπως φαίνεται στο συνοδεύον τοπογραφικό 
διάγραμμα. 

Η κορυφή 33’ της παραλίας σε απόσταση 8,00 μ. από γωνία οικίας Σπυρ. 
Λογοθέτη και απόσταση 13,00 μ. από γωνία ιδίας οικίας όπως φαίνεται στο συ¬ 
νοδεύον τοπογρ. διάγραμμα. 

Στην καθοριζομένη λωρίδα της παραλίας μεταξύ των κορυφών 31’, 32’, 33' 
δεν εξαιρούνται τα περιλαμβανόμενα σ’ αυτή κτίσματα ή τμήματα κτισμάτων 
πως αυτά αποτυπώνονται στο διάγραμμα. Η κατά τον παραπάνω τρόπο καθο- 
ριζομένη ζώνη παραλίου; στην εν λόγω περιοχή παρά το γεγονός ότι έχει μικρό¬ 
τερο των 10,00 μ. πλάτος δύναται να εξυπηρετήσει τις ανάγκες του αιγιαλού, 
τοποθετείτε δε κατ’ αυτόν τον τρόπο αφ’ ενός μεν λόγω της ύπαρξης οικοδομών 
κατοικισήμων, εφ’ ετέρου 6ε λόγω της διερχομένης σε πολύ μικρή απόσταση 
της επαρχ. οδού Λευκάδας - Νυδρίου. 

Οι εκατέρωθεν υπόλοιπες κορυφές του Αιγιαλού, παραλίας και παλαιού αιγιαλού 
επικυρώθηκαν με την αριθ. πρωτ. 3701/17.9.80 απόφαση Νομάρχου Λευκάδας. 

Λευκάδα, 11 Απριλίου 1991 
Η ΕΠΙΤΡΟΠΗ 

1) Κακλαμάνης Βασίλειος 
Προϊστάμενος Κτημ. Υπηρεσίας 

2) Κων/νος Ροΐδης 
Λιμενάρχης Λευκάδας 

3) θωμάς Λεπεσιώτης 
Δ/ντής Τεχν. Υπηρεσιών 


ϋ/ί/υ .Λ ΧΜΟζΡΛΤλ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΡΣ (ΤΕΥΧΟΣ ΤΕΤΑΡΤΟ) 





_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ( ΤΕΥΧΟΣ ΤΕΤΑΡΤΟ) 7861 

ΑΝΑΚΟΙΝΩΣΕΙΣ 


Αριθ. Α12α/φ.7/37766 (3) 

Ειδοποίηση παρακατάθεσης αποζημίωσης για ακίνητα που έχουν απαλλοτριω¬ 
θεί μί την απόφαση Δ 2450/479/5.6.84 (ΦΕΚ 402/5.7.84 τ.Δ') των 
Τπουργών Οικονομικών και ΠΕ.ΧΩ.Δ.Ε. για την κατασκευή και βελτίωση 
της Εθν. οδού Κατερίνης - Αγ. Δημητρίου - Ελασσόνος από χ.θ. 4 + 
795,97 - χ.θ. 6+ 046,07 (διατομή Α 46 έως Κ57) στο Νομό Πιερίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 7 και 8 του ν.δ/τος 797/1971 «για αναγκα¬ 
στικές απαλλοτριώσεις» (ΦΕΚ 1/1.1.1971 τ.Δ'). 

2) Τις διατάξεις του Π.Δ/τος 69/8.2.1988 «για τον οργανισμό της Γενικής 
Γραμματείας Δημοσίων Έργων» (ΦΕΚ 28/16.2.88 τ.Α'). 

3) Τον πίνακα παρακατάθεσης των αποζημιώσεων κατά ιδιοκτησία με ημε¬ 
ρομηνίας 7.3.91 όπως έχει συνταχθεί σε εκτέλεση της απόφασης 1559/ 
17.6.86 του Εφετείου Θεσσαλονίκης. 

4) Την εξουσιοδοτική απόφαση του Υπουργού ΠΕ.ΧΩ.Δ.Ε. Δ17α/01/79/ 
24.8.89 ΦΕΚ 666/6.9.89 τ.Δ' ειδοποιούμε τα πρόσωπα που έχουν ή αξιώ¬ 
νουν εμπράγματα δικαιώματα στα (ακίνητα που έχουν απαλλοτριωθεί με την 
απόφαση που αναφέρεται στο θέμα ότι, η αποζημίωση των εκτάσεων και των 
επικειμένων τους, όπως σημειώνονται στα σχετικά κτηματολόγια, έχει κατατε¬ 
θεί στη ΔΟΥ Κατερίνης με την έκδοση του γραμματίου παρακαταθήκης 
16063/2.9.91 συνολικού ποσού 356.500 δραχμών. 

Η αποζημίωση έχει κατατεθεί υπέρ των φερομένων ως ιδιοκτητών κατά τις 
ενδείξεις των σχετικών κτηματολογίων σε συνδυασμό με τις ενδείξεις της καθο¬ 
ριστικής των αποζημιώσεων απόφασης και θα καταβληθεί στα πρόσωπα που θα 
αναγνωριστούν δικαιούχοι με απόφαση του Μονομελούς Πρωτοδικείου της Πε¬ 
ριφέρειας των ακινήτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Οκτωβρίου 1991 

Με εντολή Υπουργού 

Η Τμηματάρχης 
ΒΑΡ. ΓΚΟΤΣΟΥΛΙΑ 

-♦- 

Αριθ. ΤΥ 5054 (4) 

Ειδοποίηση για την παρακατάθεση αποζημίωσης από αναγκαστική απαλλοτρί¬ 
ωση στο Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

1. Σύμφωνα με τις διατάξεις του άρθρου 7 και 8 του Ν.Δ. 797/71 «Περί 
αναγκαστικών απαλλοτριώσεων» πληροφορούμε όλους όσους: 

α) έχουν δικαιώματα κυριότητας ή άλλα εμπράγματα δικαιώματα στα ακί¬ 
νητα που απαλλοτριώθηκαν με .την 38/88 απόφαση Νομάρχη θεσ/νίκης 
(ΦΕΚ 69/88 τεύχος Δ') για την κατασκευή φρεατίων του έργου: «Αποχέτευση 


μείζονος περιοχής θεσ/νίκης - Τμήμα Γαλλικού Αξιού». 

β) έχουν γράψει υποθήκη ή έχουν επιβάλει κατάσχεση ή με οποιονδήποτε 
τρόπο διεκδικούν τα απαλλοτριωθέντα ακίνητα ότι η αποζημίωση που καθόρισε 
το Μονομελές Πρωτοδικείο θεσ/νΐκης με την 264/1990 απόφασή του για τα 
ακίνητα που περιέχονται στον κτηματολογικό πίνακα που συντάχθηκε την 7 
Μαρτίου 1991 και θεωρήθηκε από την Δ/νση Τεχν. Υπηρεσιών Ν. θεσ/νίκης, 
έχει κατατεθεί στο Ταμείο Παρακαταθηκών και Δανείων (Υποκατάστημα θεσ/ 
νίκης) και έχει εκδοθεί το 485044/12.6.91 γραμμάτιο σύστασης παρακατα¬ 
θήκης για 5.487.916 δρχ. 

2. Η αποζημίωση αυτή είναι αποδοτέα στους δικαιούχους που θα αναγνωρι- 
αθούν σύμφωνα με το Νόμο. 

3. Αυτή η ανακοίνωση να δημοσιευθεί στην Εφημερίδα της Κυβερνή¬ 
σεως. 

Θεσσαλονίκη, 7 Οκτωβρίου 1991 

Με εντολή Νομάρχη 
Ο Πρ/νος ΔΤΥΝΘ 

ΑΘΑΝΑΣΙΟΣ ΠΟΥΛΟΠΟΥΛΟΣ 
Πολ. Μηχ/κός με Α' β 

-Ψ- 

Αριθ. 3419 , (5) 

Ανακοίνωση παρακατάθεσης αποζημιώσεων (ακινήτων που απαλλοτριώθηκαν 

με την 2706/29.7.88 απόφαση Νομάρχη Καβάλας για την κατασκευή της 

συνδετήριας οδού κόμβου Αγ. Ανδρέα - διασταύρωσης Ν. Ηρακλείτσας. 

Ο ΝΟΜΑΡΧΗΣ ΚΑΒΑΛΑΣ 

Σύμφωνα με τα άρθρα 7 και 8 του Ν.Δ. 797/79 «περί αναγκαστικών απαλ¬ 
λοτριώσεων» γνωστοποιούμε: 

α) Σε όσους έχουν ή διεκδικούν δικαιώματα κυριότητας στα ακίνητα που 
απαλλοτριώθηκαν αναγκαστικά με την απόφασή μας 2706/29.7.88 (ΦΕΚ 
578/5.8.88 τεύχος Δ') για την κατασκευή της οδού του θέματος. 

β) Στους ενυπόθηκους δανειστές και στους τρίτους διεκδικητές των ακινήτων 
αυτών, ότι η αποζημίωση της εδαφικής επιφάνειας και των επικειμένων της, 
όπως περιγράφονται στο σχετικό κτηματολογικό πίνακα, που καθορίστηκε με 
τις αποφάσεις του Μονομελούς Πρωτοδικείου Καβάλας 24/1989 και 29/ 
1990, έχει παρακατατεθεί στο Γραφείο Παρακαταθηκών Ελευθερούπολης. 

Σχετικά έχει εκδοθεί το με αριθμό 3974/17.10.1991 Γραμμάτιο Συστά- 
σεως Παρακαταθήκης ποσού εξακοσίων πενήντα τεσσάρων χιλιάδων πεντακο- 
σίων εβδομήντα δραχμών (654.570). 

Η αποζημίωση θα αποδοθεί σ’ εκείνους που θα αναγνωρισθούν δικαιούχοι με 
τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνήσεως. 

Καβάλα, 21 Οκτωβρίου 1991 

Ο Νομάρχης 
ΧΡ. ΑΘΑΝΑΣΙΑΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2242 (6) 

Τροποποίηση ρυμοτομικού σχεδίου πόλεως στο Ο.Τ. 306α, περιοχής Νέα Πόλη 

- Κούρτη Ναυπλίου Ν. Αργολίδας, που αφορά αλλαγή χρήσης γης. 

Η ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και κωμών 
του κράτους», όπως τροποποιήθηκε μεταγενέστερα και ειδικότερα τα άρθρα 3 
και 70 αυτού. 

2. Τις διατάξεις του Ν. 3200/55 «περί διοικητικής αποκέντρωσης» όπως 
τροποποιήθηκαν και συμπληρώθηκαν μεταγενέστερα με το Ν.Δ. 532/70 και 
ισχύουν σήμερα. 

3. Τις διατάξεις του Α.Ν. 314/68, όπως τροποποιήθηκαν και συμπληρώθη¬ 
καν με το Ν.Δ. 1018/71 και με την παρ. 3 του άρθρου 34 του Ν. 1577/85. 

4. Τις διατάξεις του Π.Δ. 183/86 (ΦΕΚ 70Α') και ειδικότερα το άρθρο 1 
αυτού. 

5. Το από 12.6.86 (ΦΕΚ 829 Δ') Δ/γμα «Έγκριση Πολεοδομικής μελέτης 
της περιοχής Νέα Πόλη - Κούρτη του Δήμου Ναυπλιέων και αναθεώρηση του 
ρυμοτομικού σχεδίου αυτής, καθώς και την αριθμ. Φ. 64975/2859/7.10.85 
(ΦΕΚ 569 Δ') απόφαση, περί έγκρισης Γ.Π.Σ. Ναυπλίου. 

6. Την από 23.11.90 αίτηση των α) Αργολική Τεχνοδομική Ε.Ε., β) Νικη- 
τόπουλου Ιωάννη και γ) Κωτσαντή Δήμητρας, με την οποία ζητούν να υπαχθεί 
το Ο.Τ. Γ 306α από την παρ. 3 του άρθρου 4 του Π.Δ. της 12.9.86 (ΦΕΚ 829 
Δ') στην παρ. 1 του άρθρου 4 του ίδιου Π.Δ/τος. 


7. Τις αριθμ. 31/90 και 71/91 Αποφάσεις του Δ.Σ. Ναυπλίου. 

8. Την αρνητική εισήγηση της Υπηρεσίας (ΤΠ-ΠΕ) προς το Σ.Χ.Ο.Π. του 
Νομού. 

9. Την αρ. 46/5/5/30.5.91 γνωμοδότηση του Σ.Χ.Ο.Π. Ν. Αργολίδας, 
που συμφωνεί για την υπαγωγή του αναφερόμενου ανωτέρω Ο.Τ. στην παρ. 1 
του άρθρου 4 του Π.Δ/τος της 12.9.86 (ΦΕΚ 829 Δ’). 

10. Τα από 20.9.91 συμπληρωματικά στοιχεία (βεβαιώσεις συν/τών) που 
προσκομίστηκαν, σύμφωνα με την προβλεπόμενη νόμιμη διαδικασία, αποφασί¬ 
ζουμε: 

Άρθρο Ιο 

Εγκρίνουμε την τροποποίηση του ρυμοτομικού σχεδίου στο Ο.Τ. Γ306α πε¬ 
ριοχής Νέα Πόλη - Κούρτη Ναυπλίου, σύμφωνα με τις αρ. 31/90 και 71/91 
Αποφάσεις του Δ.Σ. Δήμου Ναυπλιέων, που αφορά αλλαγή χρήσης γης και 
υπάγεται αυτό στις χρήσεις γης που προβλέπόνται στην Γενική Κατοικία, σύμ¬ 
φωνα με το από 6.3.87 Δ/γμα (ΦΕΚ 166 Δ') και στην παρ. 2 του άρθρου 4 του 
Π.Δ. της 26.7.86 (ΦΕΚ 829 Δ'), από την παρ. 3 του ίδιου άρθρου, που ήταν 
αρχικά ενταγμένο. 

Άρθρο 2 

Η ισχύς της παρούσας αρχίζει από τη δημοσίευσή στης στην Εφημερίδα της 
Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Ναύπλιο, 7 Οκτωβρίου 1991 

Η Νομάρχης 
ΑΛ. ΒΑΚΑΛΟΓΛΟΤ 

Αρι8. 9248 (7) 

Τροποποίηση ρυμοτομικού σχεδίου της πόλης Κατερίνης ενότητας Ευαγγελι¬ 
κών Ο.Τ. 29Β. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και κωμών 
του Κράτους», όπως τροποποιήθηκε και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής αποκεντρώαεως», όπως 
τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συμπληρώθη¬ 
καν με το Ν.Δ. 1018/71. 

4. Τις διατάξεις του Π.Δ/τος 183/86 (ΦΕΚ 70 Α'). 

5. Την ΤΠ 7827/19.11.1987 ΦΕΚ 1210 Δ ; /18.12.87 απόφαση Νο¬ 
μάρχη V* τ Ί ν οπ °ί« εγκρίθηκε η αναθεώρηση του σχεδίου της ενότητας Ευαγ¬ 
γελικών της πόλης Κατερίνης. 

6. Την 77/90 απόφαση του Δ.Σ. Κατερίνης με την οποία γνωμοδοτεί υπέρ 
της τροποποίησης του σχεδίου και συγκεκριμένα για την κατάργηση τμήματος 
του Κ.Χ. 


7. Την 266/91 απόφαση του Δ.Σ. Κατερίνης μετά την (ανάρτηση του σχε¬ 
δίου και την υποβολή ενστάσεων με την οποία γνωμοδοτεί κατά της τροποποίη¬ 
σης του σχεδίου. 

8. Το από 2.10.1991 πρακτικό του ΣΧΟΠ Ν. Πιερίας σύμφωνα με το οποίο 
προτείνεται α) η τροποποίηση τμήματος του ΚΧ στο ΟΤ 29β σε οικοδομήσιμο 
χώρο, β) η δημιουργία ΚΧ με πλάτος 12.00 μ. μετρούμενο από την οδό Αργυ¬ 
ροκάστρου προς το εναπομένον οικόπεδο, αποφασίζουμε: 

Εγκρίνουμε την τροποποίηση του ρυμοτομικού σχεδίου πόλης Κατερίνης στο 
Ο.Τ. 29β και συγκεκριμένα: 1) την κατάργηση του ΚΧ και την μετατροπή του 
σε οικοδομήσιμο, 2) τη δημιουργία ΚΧ με πλάτος 12.00 μ. μετρούμενο από την 
οδό Αργυροκάστρου προς το εναπομένον οικόπεδο, όπως φαίνεται στο συνημ¬ 
μένο διάγραμμα που συνοδεύει την παρούσα. 

Η απόφαση αυτή να δημοσιευθεϊ στην Εφημερίδα της Κυβερνήσεως και το 
συνημμένο διάγραμμα να αναρτηθεί μετά τη δημοσίευσή της για 15 μέρες στο 
ΤΠ και ΠΕ Ν. Πιερίας. 

Κατερίνη, 17 Οκτωβρίου 1991 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 

ΑΝΑΚΟΙΝΩΣΕΙΣ 


(8) 

Ανακοίνωση παρακαταθέτης αποζημιώσίως λόγω αναγκαστικής απαλλοτριώ- 
σεως λόγω προσκυρώσεως τμήματος ακινήτου κειμένου εις την περιοχήν 
του Δήμου θεσ/νίκης και συνορεύει βορείως κατά μεν το 1935ον έτος με 
υπόλοιπον ιδιοκτησίας της Αικατερίνης Μωϋσίδου και σήμερον με οδόν 
Βούλγαρη και ανατολικώς κατά μεν το 1935ον έτος με υπόλοιπον ιδιοκτη¬ 
σίας της αυτής ως άνω Αικατερίνης Μωϋσίδου. 

Οι α) Όλγα συζ. Γεωργίου Παπλούδη το γένος Ιωάννου και Βάΐτσας Ρά¬ 
πτου, κάτοικος θεσ/νίκης Βούλγαρη - 72 - και β) Αναστασία συζ. Δημητρίου 
Ράπτου το γένος Σταύρου και Σταμάτας Καραμανίδου, κάτοικος θεα/νίκης 
Βούλγαρη 70, παρακατέθεσαν εις το εν θεσ/νίκη Υποκατάστημα του Ταμείου 
Παρακαταθηκών και Δανείων δραχμάς «247.500» δΓ αποζημίωσιν, α) αναλο¬ 
γούσαν εις τα 4,50 τ.μ. οικοπεδικού τμήματος, ι) εμφαινομένου εις την υπ’ αριθ. 
660/6.7.35 Πράξιν Τακτοποίησης Οικοπέδου του Πολεοδομικού Γραφείου 
θεσ/νίκης, κυρωθείσης δια της υπ’ αριθ. Πρωτ. 78.286/31.8.36 αποφάσεως 
της Νομαρχίας θεσ/νίκης δυνάμει της οποία απαλλοτριώθη λόγω προακυρώ- 
σεως το τμήμα τούτο, δια των περιγραφικών στοιχείων - 28 - 29 - Γ - 28 και ιι) 
κειμένου όπου εν αρχή της παρούσης εκτίθεται και β) καθορισθείααν δια της υπ’ 
αριθ. 290/1991 αποφάσεως του Μον. Πρωτοδικείου θεσ/νίκης κατ’ ειδικήν 
διαδικασίαν, 2) εξεδόθη σχετικώς το υπ’ αριθ. 491524/7.10.91 Γραμμάτιου 
Συστάαεως Παρακαταθήκης του ως άνω Υποκαταστήματος. 3) Παρακατετέθη 
το γραμμάτιου τούτο εις την συμβολαιογράφον θεσ/νίκης Μιράνταν Καραβα- 
σίλη. Και 4) Συνετάγη περί της παρακαταθέσεως ταύτης η υπ’ αριθμόν 6.964/ 
7.10.91 Πράξις Καταθέσεως Γραμματίου Παρακαταθήκης της συμβολαιο¬ 


γράφου ταύτης. Όθεν ειδοποιείται πας δικαιούχος περί του γεγονότος της πα- 
ρακαταθέαεως ταύτης. Προς τούτο παρακαλείται η «Εφημερίς της Κυβερνή- 
σειος» να δημοσιεύση την παρούσαν. Εις απόδειξιν της καταβολής των δικαιω¬ 
μάτων αύτης εξεδόθη τριπλότυπου του Δημοσίου Ταμείου θεσ/νίκης, ισότυπον 
του οποίου συναποστέλλεται. 

(Αριθ. διπλοτύπου 6141931/91 του Δημ. Ταμείου Δικαστικών εισπράξεων 
Αθηνών της 24.10.91) 

Θεσσαλονίκη, Οκτώβριος 1991 
Ο Πληρεξούσιος Δικηγόρος 
ΑΝΑΣΤΑΣΙΟΣ ΚΑΥΤΟΜΑΛΙΔΗΣ 

- ♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην 22371/876/91 απόφαση Νομάρχη Ανατ. Αττικής, που δημοσιεύθηκε 
στο ΦΕΚ 715/16.10.1991 (τ. Δ') γίνονται οι παρακάτω διορθώσεις: 

I 

α) στην παρ. (ε) που λανθασμένα αναφέρεται (3) παραλείφθηκε ο αριθμός του 
Ο.Τ. δηλ. πρέπει να γραφεί το ορθό: (ε) στο Ο.Τ. 157 αναστολή σε όλο το Ο.Τ. 
εκτός των οικοπέδων που έχουν πρόσωπο στην οδό Πεντέλης. 

Ο 

β) Στην παρ. (0) αναφέρεται λανθασμένα ο αριθμός του Ο.Τ. και συγκεκρι¬ 
μένα η εν λόγω παράγραφος πρέπει να γραφεί: (Ο) Στο Ο.Τ. 477 αναστολή σε 
όλο το Ο.Τ. εκτός των οικοπέδων που έχουν πρόσωπο στην οδό Πεντέλης. 

(Από το Νομαρχία Ανατ. Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



